《再和劝学韵》
宋代·郑清之

仕学优于服田力，公仪之家废葵织。诗书为府道德林，乐在藏修洎游息。

浓薰班马有馀香，暗摸曹刘岂难识。插架牙签映隙曛，近竹芸编侵晚色。

诸生竞诧边腹笥，正音如闻孔堂石。从知车马自稽古，须信熊鱼可兼得。

四科褒进惟尚贤，钦想昌黎方读墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。